Leena Holopainen

Leena Katriina Holopainen (o.s. Kujala; s. 26. syyskuuta 1958 Siilinjärvi) on suomalainen sairaanhoitaja ja erityisopettaja (KT), joka on toiminut erityispedagogiikan professorina Joensuun yliopistossa ja sen seuraajassa Itä-Suomen yliopistossa. Holopaisen kirjallinen tuotanto on erityisesti kielellisen oppimisen ja lukivaikeuksien alalta. Hän on ollut myös tiedotusvälineiden haastateltavana esimerkiksi opettajien häiriötilanteiden hallinnasta, lasten lukuharrastuksesta, matematiikan oppimisvaikeuksista, äänikirjojen hyödystä oppimisvaikeuksista kärsivien opettamisessa ja lukihäiriöstä. 

Holopainen tuli ylioppilaaksi kuopiolaisesta Linnanpellon lukiosta 1977. Hän valmistui Turun sairaanhoito-oppilaitoksesta sairaanhoitajaksi 1979 ja sitten Jyväskylän yliopistosta erityisopettajaksi ja kasvatustieteiden maisteriksi 1984. Kasvatustieteiden tohtoriksi hän valmistui Jyväskylästä vuonna 2002. Hänen englanninkielinen väitöskirjatutkimuksensa vuodelta 2005 tarkasteli lukutaidon ja siihen liittyvien taitojen kehittymistä esikouluiästä alakoulun neljännelle luokalle. Työ oli otsikoitu Development in reading and reading related skills : a follow-up study from pre-school to the fourth grade. 

Työuransa alkuvaiheessa vuosina 1979–1980 Holopainen toimi sairaanhoitajana Turun yliopistollisessa keskussairaalassa ja vuosina 1980–1984 Kuopion yliopistollisessa sairaalassa. Tämän jälkeen hän oli erityisopettajana keskisuomalaisten Keuruun ja Kannonkosken kuntien palveluksessa vuosina 1984–1990. Holopainen työskenteli seuraavaksi Jyväskylän yliopiston lehtorina vuosina 1990–1995 ja tutkijana Niilo Mäki Instituutissa 1996–2003, jona aikana teki myös väitöskirjansa. Hän aloitti Joensuun yliopiston erityispedagogiikan professorina vuonna 2004. 

Teoksia
 Leena Holopainen: Logopedian perustiedot : Artikulaation ja fonologian häiriöt. Jyväskylän yliopisto, 1994, 2. uud. p. . 
 Renee Baron % Elizabeth Wagele (kirjoittajat); Leena Holopainen (suomennos): Yhdeksän hyvää tyyppiä : enneagrammi itsetuntemuksen ja kanssakäymisen oppaana. Atena 1996, 2. p. 1998. . 
 Leena Holopainen: Development in reading and reading related skills : a follow-up study from pre-school to the fourth grade. Väitöskirja, Jyväskylän yliopisto 2002. .
 Leena Holopainen: Lukivaikeuksien seulontamenetelmä nuorille ja aikuisille. Niilo Mäki instituutti 2004, . Huom. 3. p. 2011. Sis. CD-levy.
 Jukka Nevala, Leila Karaluoma, Timo Ahonen, Mikko Aro ja Leena Holopainen: Lukemis- ja kirjoittamistaitojen yksilötestistö nuorille ja aikuisille. Niilo Mäki Instituutti 2006. .
 Leena Holopainen, Hannu Savolainen ja Kristiina Lappalainen: Sosiaalinen kompetenssi toisen asteen koulutuksessa ja nuorten oppimisvaikeudet. Joensuun yliopisto 2007. . 
 Leena Holopainen, Eija Kärnä, Kristiina Lappalainen, Hannu Savolainen, Virpi Vellonen & Päivi Walling (toim.): Kasvun vahvat vuodet : 40 vuotta erityispedagogiikkaa Joensuun yliopistossa. Joensuun yliopisto 2009.
 Milka Kuismanen ja Leena Holopainen: Daisy-äänioppikirjat opiskelun tukena : selvitys äänioppikirjojen käytöstä ja mahdollisuuksista perusopetuksen oppilaiden opetuksessa Suomessa. University of Eastern Finland 2013,  (nid.),  (pdf).
 Leena Holopainen (kirj.), Marjatta Takala & Leila Kairaluoma (kirj. & toim.), Tuija Aro (kirj.) et al.: Lukivaikeudesta lukitukeen.  Gaudeamus 2019. .

Lähteet

Aiheesta muualla
 Tiedeykkönen Extra: Oppimisvaikeudet: Lukivaikeus voi haitata vielä työelämässäkin (radio-oghelma, kesto 24  min; 12.6.2017) (areena.yle.fi)
 Opettajalla iso merkitys lapsen itsetuntoon (5.2.2014) (karjalainen.fi)
 Leena Holopainen. University of Eastern Finland, Joensuu campus · School of Educational Sciences and Psychology, PhD]  (researchgate.net)
 Holopainen Leena Itä-Suomen yliopiston SoleCRIS-tutkimustietokannassa  (uef.fi)

Luokka:Suomalaiset professorit
Luokka:Itä-Suomen yliopiston professorit
Luokka:Suomalaiset sairaanhoitajat
Luokka:Suomalaiset kasvatustieteilijät
Luokka:Suomalaiset professorit
Luokka:Vuonna 1958 syntyneet
Luokka:Elävät henkilöt
Luokka:Joensuun yliopiston professorit